คือมีอะไรกับแฟนให้แฟนกินยาคุมฉุกเฉินไป พอมาเดือนนี้มีอะไรออกมาจากชองคลอดค่ายๆเป็นวุ่นขาวๆเป็นกอนออกมาคืออยากรู้ว่ามันคืออะไรเกิดจากอะไร ตอนนี้ ปจด.ก็ยังไม่มา อาการมีกอนขาวๆค่ายๆวุ่นออกมามันคืออะไรและมันหมายถึงอะไร(พึ่งเคยเป็น)
สวัสดีค่ะ การมีของเหลวไหลออกจากช่องคลอด โดยไม่มีเลือดปน หรือไม่มีก้อนที่เป็นเนื้อเยื่อออกมาจากช่องคลอด ของเหลวดังกล่าวก็คือตกขาวที่ปกติ ซึ่งตกขาวในบางช่วงของรอบเดือน อาจมีลักษณะที่คล้ายวุ้น คือยืดหยุ่นได้ โดยเฉพาะในช่วงกึ่งกลางของรอบเดือนที่มีไข่ตกส่วนการที่ประจำเดือนยังไม่มา อาจเกิดได้จาก- การตั้งครรภ์- ผลจากยาคุมฉุกเฉิน ที่อาจทำให้ประจำเดือนมาช้ากว่าปกติได้- มีความเครียด การทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นรวดเร็ว เป็นต้นดังนั้นหากประจำเดือนเลยกำหนดวันที่ควรจะมาไปนานเกิน 1 สัปดาห์แล้ว ควรตรวจหาการตั้งครรภ์ดูค่ะ